དེ་ལ་ཀ་སོགས་མིང་གཞི་རྣམས་ར་འདོགས་དང་བསྡེབས་བསྡེབས་པ་ན་མིང་གཞི་སོ་སོའི་སྲོག་ཆེན་སྲོག་ཆུང་དང་སྒྲ་ལྡན་སྒྲ་མེད་ཀྱི་ཁྱད་ཆོས་མ་ཤོར་ན་ཡང་རང་རང་གི་སྐྱེ་གནས་ཉམས་ཏེ་ར་འདོགས་ཀྱི་སྐྱེ་གནས་དང་ཉེ་བའི་ཕྱོགས་སུ་འཁོར་བས་ན།ཀྲ་ཁྲ་གྲ་ལྟ་བུ་སྒྲ་སོ་སོར་གནས་ཤིང་ཀྲ་ཏྲ་པྲ་ལྟ་བུ་རྣམས་སྒྲ་གཅིག་མཚུངས་སུ་གྲུབ་ཅིང་གཞན་རྣམས་ལའང་དེ་བཞིན་དུ་རིགས་བསྒྲེས་ན་ཤེས་སོ།།ཡང་མགོ་ལོག་ཕྱོགས་ཀྱི་འབྲོག་སྐད་དུ་སྲ་ལ་ཡི་སྒྲ་བཞིན་བཀླགས་ཤིང་།ཨ་མདོའི་ལུང་སྐད་འགར་སྲ་ལ་ཡི་སྒྲ་བཞིན་བཀླགས་འདུག་པར་གང་ལྟར་ཡང་ཀྲ་སོགས་ཀྱི་འགྱུར་ཚུལ་དང་མཚུངས་ཤིང་།ཡུལ་ཤུལ་སྐད་དུ་སྲ་ཡིག་ལྕེ་རྩེ་བཀུག་པའི་ཆ་དང་ལྡན་པའི་དང་གང་ལའང་མ་འགྱུར་བར་འདོགས་ཅན་དོར་བའི་ལྟ་བུར་འགྱུར་བ་ལ་ཅུང་ཞིག་བརྟག་དགོས་ཏེ།སྦྲང་མ་དང་བྲག་རི།ཕྲག་ལྟགསྤྲང་པོ་སོགས་ར་བཏགས་དོར་ནས་སྦང་མ།བག་རི།ཕག་ལྟགསྤང་པོ་ལྟར་བཀླགས་པ་ལ་བལྟས་ན་ཡུལ་ཤུལ་སྐད་དུ་ར་འདོགས་ཅན་རྣམས་ཀྱི་འགྱུར་རིམ་ནམ་འགྱུར་ཚུལ་ལ་འདོགས་ཅན་དོར་བ་ཅན་དང་།གཞི་འདོགས་གཉིས་སྒྲ་གཅིག་ཏུ་འདྲེས་ནས་ལྕེ་རྩེ་བཀུག་པ་ཅན་གྱི་རིགས་རྣམ་པ་གཉིས་མཆིས་ཡོད་པ་འདྲའོ།།